**AZOULAY**

PR & MORE…LTD

**הודעה לתקשורת אפריל, 2022**

**הקפת התבור משנה פניה לחצי מרתון התבור**

**מרוץ השטח הוותיק בישראל לזכר האלוף יצחק שדה מפקד הפלמ"ח, 'הקפת התבור' המיתולוגית, משנה פניו ויוצא לדרך חדשה עם מרתון ישראל, בקונספט חדש ומרגש – 'חצי מרתון התבור', עם מסלולים חדשים, בתוואי שטח מרהיב של הגליל התחתון, סובב התבור בתקופה היפה של השנה, כולל ערב ישראלי מיוחד קדם האירוע**

'חצי מרתון התבור', נכנס השנה לראשונה תחת קורת הגג המוצקה של חברת 'מרתון ישראל' בשיתוף המועצה האזורית גליל תחתון ויקבל טוויסט משמעותי, באירוע חדש ושונה מכל מה שהכרתם.

מה שהיה מרוץ השטח, המסורתי והוותיק בארץ 'הקפת התבור', שנוסדה בשנת 1952, לזכר האלוף יצחק שדה ז"ל, מפקד הפלמ"ח הראשון, יוזם ומחנך, ממניחי היסודות לצה"ל ולעצמאות ישראל, שגם טבע את הסיסמה "ספורט לאלפים ולא לאלופים", תשנה את פניה לאירוע ספורטיבי, חברתי ותיירותי בו תיקח קהילת הרצים והרצות של ישראל, שכבר מזמן לא חוותה את מסלולי הגליל התחתון והתבור, כולל ערב תרבותי חגיגי קדם המרוץ, שיפתח בתדריך למשתתפים ובסיומו ערב ישראלי - 'בירה ונשירה' עם להקת **'מאושרים בציבור',** לצד דוכני מזון מגוונים, מתחם קמפינג חופשי במקום ועוד הפתעות!

'חצי מרתון התבור' יעבור במסלולי שטח יפיפיים באחד מהאזורים היפים בישראל בתקופה היפה ביותר בשנה, כשהטבע בשיא פריחתו. ארבעה מקצים יוזנקו: חצי המרתון 21.1 ק"מ, 10 ק"מ, 5 ק"מ ומסלול משפחתי של 3 ק"מ. ההזנקות יצאו מהכניסה לקיבוץ בית קשת למרגלות התבור.

מקצה חצי המרתון, לרצים מנוסים, ריצת שטח מאתגרת עם 400 מטר טיפוס סה"כ. המסלול יצא משדות הגליל התחתון, לכיוון כפר הנוער החקלאי כדורי, יער בית קשת, נחל השבעה, כפר תבור, דרך נוף יער בית קשת, סינגל יער בית קשת היפיפה, בית ספר שדה אלון תבור, בסיום העלייה נגיע למועצה מהקומית הגליל התחתון, לכיוון קו הסיום ונחצה אותו בחיוך רחב.

ניצן פלג, ראש המועצה האזורית גליל תחתון, שייקח חלק במרוץ במקצה החצי מרתון ציין: "חצי מרתון התבור  במתכונתו החדשה, חוזר בגדול ונותן כבוד להקפת התבור, מרוץ השדה הוותיק בישראל. אנו מאוד שמחים לחדש ולרענן את המסלולים ולהחזיר עטרה ליושנה, לשים את הגליל התחתון במקום הראוי לו, בחזית מפת הספורט ומרוצי השטח בישראל יחד עם מרתון ישראל. אני מזמין את ציבור הרצים, הרצות, תושבי האזור כולו להגיע ולהנות מהשפע והיופי של הגליל התחתון בשיא האביב. בנוסף, אני מבקש להודות למשרד התרבות והספורט על התמיכה במרוץ ולקק"ל על שיתוף הפעולה".

"אני גאה ושמח על ההזדמנות להחיות את מרוץ הקפת התבור הוותיק, בחצי מרתון התבור בפורמט החדש שבנינו לו, אירוע מרענן וחגיגי שייתן במה לישראליות שבמרוץ המיוחד הזה, הוספנו לאירוע תכנים ואני בטוח שהאנרגיות והחדשנות של מרתון ישראל יהפכו את המרוץ הזה לאירוע בלתי נשכח שיחזור להיות אירוע דגל עבור הרצים והרצות בישראל ובעולם", ציין עופר פדן, מנכ"ל ומייסד מרתון ישראל.

**מתחם המרוץ בשדות הגליל התחתון בכניסה לקיבוץ בית קשת.**

**הזנקה ראשונה: 06:45**

**להרשמה:** [**https://did.li/5KF5q**](https://did.li/5KF5q)

פרטים נוספים

רון תירוש

דובר הגליל התחתון

054-6349311

[ront@glt.org.il](mailto:ront@glt.org.il)

תמונות בקישור:

<https://drive.google.com/drive/folders/1X4WrE33MyyN9NbwtKc4NMH_HgXLJHmZP?usp=sharing>